text: Mange er blevet snydt af formodede svindlere
  20 februar 2013 kl. 15.41
  En formodet svindlerbande hærger i de her dage i Trekant-området. De køber stort ind - betaler ikke - og lader varerne forsvinde.
  Vognmand Martin Gade kom i klemme for et par dage siden, hvor han leverede et hundrede køreplader til en adresse i Kolding.
  De er senere forsvundet, og vognmanden kan ikke få at vide, hvor de er. 
  Det var firmaet kommuneservice, der bestilte pladerne til en værdi af 400.000 kroner.
  Også en række andre firmaer er angiveligt blevet snydt af firmaet. Politiet efterforsker sagen.
  